Приложение 1 към Заповед № РД09-630 от 10.07.2018г.

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**Програма за развитие на селските райони за периода 2014-2020 г.**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

|  |
| --- |
| **Процедура чрез подбор BG06RDNP001-8.004 по подмярка 8.3 „Предотвратяване на щети по горите от горски пожари, природни бедствия и катастрофични събития“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони 2014-2020 г.** |

НОВ КРАЕН СРОК ЗА КАНДИДАТИ ОБЩИНА КРЕСНА, ОБЩИНА СИМИТЛИ И ДП„ЮГОЗАПАДНО ДЪРЖАВНО ПРЕДПРИЯТИЕ“ ЗА ПОДАВАНЕ НА ПРОЕКТНИ ПРЕДЛОЖЕНИЯ ПО Т.2 ОТ РАЗДЕЛ 8 „ ОБЩ РАЗМЕР НА БЕЗВЪЗМЕЗДНАТА ФИНАНСОВА ПОМОЩ ПО ПРОЦЕДУРАТА“ - **17:30 часа на 21.12.2018 г.**

**Европейският земеделски фонд за развитие на селските райони**

**Европа инвестира в селските райони**

**Съдържание:**

[1. Наименование на програмата: 3](#_Toc496871814)

[2. Наименование на приоритетната ос: 3](#_Toc496871815)

[3. Наименование на процедурата: 3](#_Toc496871816)

[4. Измерения по кодове: 3](#_Toc496871817)

[5. Териториален обхват: 3](#_Toc496871818)

[6. Цели на предоставяната безвъзмездна финансова помощ по процедурата и очаквани резултати: 4](#_Toc496871819)

[7. Индикатори: 4](#_Toc496871820)

[8. Общ размер на безвъзмездната финансова помощ по процедурата: 5](#_Toc496871821)

[9. Минимален и максимален размер на безвъзмездната финансова помощ за конкретен проект: 6](#_Toc496871822)

[10. Процент на съфинансиране: 7](#_Toc496871823)

[11. Допустими кандидати: 7](#_Toc496871824)

[12. Допустими партньори: 8](#_Toc496871825)

[13. Дейности, допустими за финансиране: 10](#_Toc496871826)

[14. Категории разходи, допустими за финансиране: 11](#_Toc496871827)

[15. Допустими целеви групи (ако е приложимо): 17](#_Toc496871828)

[16. Приложим режим на минимлани/държавни помощи: 18](#_Toc496871829)

[17. Хоризонтални политики: 19](#_Toc496871830)

[18. Минимален и максимален срок за изпълнение на проекта: 19](#_Toc496871831)

[19. Ред за оценяване на концепциите за проектни предложения: 20](#_Toc496871832)

[20. Критерии и методика за оценка на концепциите за проектни предложения: 20](#_Toc496871833)

[21. Ред за оценяване на проектните предложения: 20](#_Toc496871834)

[22. Критерии и методика за оценка на проектните предложения: 25](#_Toc496871835)

[23. Начин на подаване на проектните предложения/концепциите за проектни предложения: 28](#_Toc496871836)

[24. Начин на подаване на проектните предложения/концепциите за проектни предложения: 29](#_Toc496871837)

[25. Краен срок за подаване на проектните предложения: 34](#_Toc496871838)

[26. Адрес за подаване на проектните предложения/концепциите за проектни предложения: 37](#_Toc496871839)

[27. Допълнителна информация: 37](#_Toc496871840)

[28. Приложения към Условията за кандидатстване: 41](#_Toc496871841)

# 1. Наименование на програмата:

|  |
| --- |
| Програма за развитие на селските райони 2014-2020 г. (ПРСР) |

# 2. Наименование на приоритетната ос:

|  |
| --- |
| Неприложимо. |

# 3. Наименование на процедурата:

|  |
| --- |
| Процедура чрез подбор на проектни предложения № BG06RDNP001-8.004 по подмярка 8.3 „Предотвратяване на щети по горите от горски пожари, природни бедствия и катастрофични събития“ от мярка 8 „Инвестиции в развитие на горските райони и подобряване жизнеспособността на горите“. |

# 4. Измерения по кодове:

|  |
| --- |
| Неприложимо |

# 5. Териториален обхват:

|  |
| --- |
| Проектите по подмярката 8.3 трябва да бъдат изпълнявани в горските територии на Република България. Проектите, за намаляване на опасността от горски пожари, трябва да се изпълняват в горски територии, класифицирани с висок и среден риск от горски пожари. |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Цел на процедурата:**  Подпомагането по процедурата е насочено към постигане на целите на подмярка 8.3 „Предотвратяване на щети по горите от горски пожари, природни бедствия и катастрофични събития“ от мярка 8 „Инвестиции в развитие на горските райони и подобряване жизнеспособността на горите“ от Програма за развитие на селските райони 2014-2020 чрез:  1. въвеждане и подобряване на превантивни дейности за намаляване на опасността от горски пожари;  2. въвеждане и подобряване на превантивни дейности за намаляване на опасността от вредители, болести, природни бедствия и катастрофични събития в горските територии.  **Обосновка:**  Предотвратяването на горските пожари и бедствия и инвестициите, свързани с повишаване на екологичната стойност на горите, са от съществено значение за опазване на биоразнообразието в тях.  **Очаквани резултати:**  Очакваните резултати от подкрепата по подмярката се изразяват в увеличаване на площите с превантивни дейности срещу горски пожари, природни бедствия, катастрофични събития, болести и вредители, в резултат на което ще се подобри запазването на биологичното разнообразие, управлението на водите и почвите. |

# 7. Индикатори:

|  |
| --- |
| В съответствие с планираното изпълнение на ПРСР по области с поставен акцент, проектните предложения по настоящата подмярка следва да допринасят за постигането на следните показатели по Приоритет 4: „Възстановяване, опазване и укрепване на екосистемите, зависещи от селското и горското стопанство“с поставени акценти:  **4А „Възстановяване и запазване на биологичното разнообразие, включително в зони по Натура 2000 и земеделие с висока природна стойност и състоянието на европейските природни дадености“,**  **4В „Подобряване управлението на водите“ и**  **4C „Подобряване управлението на почвите“.**  **Проектните предложения по настоящата подмярка следва да допринасят за постигането на следните показатели:**  **Показатели за изпълнение:**  1. Общо публични разходи (Показател О.1)  2. Брой подпомогнати бенефициенти (Показател О.4)  3. Подпомогната площ с превантивни дейности (Показател О.5)  **Целеви показатели:**  1. Процент на гори или други залесени райони, обхванати от договори за управление в подкрепа на биологичното разнообразие (Показател Т8). Област с поставен акцент 4А „Възстановяване и запазване на биологичното разнообразие, включително в зони по Натура 2000 и земеделие с висока природна стойност и състоянието на европейските природни дадености“.  2. Процент на горската земя, обхваната от договори за управление с цел подобряване на управлението на почвите и/или предотвратяване на почвената ерозия (Показател Т13). Област с поставен акцент 4C „Подобряване управлението на почвите“.  **Показатели за резултат:**  1. Процент на гори или други залесени райони, обхванати от договори за управление в подкрепа на биологичното разнообразие (Показател R6/Т8). Област с поставен акцент 4А „Възстановяване и запазване на биологичното разнообразие, включително в зони по Натура 2000 и земеделие с висока природна стойност и състоянието на европейските природни дадености“.  2. Процент на горската земя, обхваната от договори за управление с цел подобряване на управлението на водите (Показател R9 / T11). Област с поставен акцент 4В „Подобряване управлението на водите“.  3. Процент на горската земя, обхваната от договори за управление с цел подобряване на управлението на почвите и/или предотвратяване на почвената ерозия (Показател R11 / T13). Област с поставен акцент 4С „Подобряване управлението на почвите“.  **ВАЖНО:**  **Точка № 8 от формуляра за кандидатстване не се попълва от кандидата.**  **Кандидатите за предоставяне на безвъзмездна финансова помощ по настоящата процедура чрез подбор посочват информация относно предвижданите за изпълнение индикатори в проектното предложение в Приложение № 1 „Основна информация за проектното предложение“, Раздел IX „Формуляр за наблюдение изпълнението на дейностите по проекти по подмярка 8.3 „Предотвратяване на щети по горите от горски пожари, природни бедствия и катастрофични събития“ от мярка 8 „Инвестиции в развитие на горските райони и подобряване жизнеспособността на горите“.** |

# 8. Общ размер на безвъзмездната финансова помощ по процедурата:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Общият размер на безвъзмездната финансова помощ по процедурата за подбор на проектни предложения по подмярка 8.3 „Предотвратяване на щети по горите от горски пожари, природни бедствия и катастрофични събития“ от мярка 8 „Инвестиции в развитие на горските райони и подобряване жизнеспособността на горите“ е както следва:  1. Общ размер на безвъзмездна финансова помощ по процедурата:   |  |  |  | | --- | --- | --- | | **Общ размер на безвъзмездна финансова помощ** | **Средства от Европейския земеделски фонд за развитие на селските райони** | **Национално съфинансиране** | | 33 363 992 лв.  (100%) | 28 359 393 лв.  (85%) | 5 004 599 лв.  (15%) |   2. Общ размер на целеви бюджет на безвъзмездна финансова помощ по процедурата, за кандидати: община Симитли, община Кресна и ДП „Югозападно държавно предприятие“ с проектно предложение, което включва инвестиции на територията на община Кресна и община Симитли:   |  |  |  | | --- | --- | --- | | **Общ размер на безвъзмездна финансова помощ** | **Средства от Европейския земеделски фонд за развитие на селските райони** | **Национално съфинансиране** | | 8 801 100 лв.  (100 %) | 7 480 935 лв.  (85 %) | 1 320 165 лв.   1. ) |   3. Общ размер на безвъзмездна финансова помощ по процедурата, за кандидати Лесозащитни станции и Регионални дирекции по горите:   |  |  |  | | --- | --- | --- | | **Общ размер на безвъзмездна финансова помощ** | **Средства от Европейския земеделски фонд за развитие на селските райони** | **Национално съфинансиране** | | 10 000 000 лв.  (100 %) | 8 500 000 лв.  (85 %) | 1 500 000 лв.  (15 %) |   4. Общ размер на безвъзмездна финансова помощ по процедурата, за кандидати, различни от кандидатите по т. 2 и т. 3:   |  |  |  | | --- | --- | --- | | **Общ размер на безвъзмездна финансова помощ** | **Средства от Европейския земеделски фонд за развитие на селските райони** | **Национално съфинансиране** | | 14 562 892лв.  (100 %) | 12 378 458.2лв.  (85 %) | 2 184 433.8 лв.  (15 %) | |

# 9. Минимален и максимален размер на безвъзмездната финансова помощ за конкретен проект:

|  |
| --- |
| 1. Минималният размер на разходите, за които се кандидатства за едно проектно предложение е до 4 889.5 лв.  2. Максималният размер на разходите, за които се кандидатства за едно проектно предложение е до 2 933 700 лв.  3. Максималният размер на общите допустими разходи за целия период на прилагане на ПРСР за един кандидат е до 2 933 700 лв.  4. Максималният размер на общите допустими разходи по подмярката за периода на прилагане на ПРСР не може да надвишава 2 933 700 лв. за бенефициентите, които помежду си са предприятия партньори или свързани предприятия по смисъла на ЗМСП. |

# 10. Процент на съфинансиране:

|  |
| --- |
| 1. Максималният интензитет на безвъзмездната финансова помощ за одобрени проектни предложения е в размер до 100% от общия размер на допустимите за финансово подпомагане разходи.  2. Разликата между пълния размер на допустимите за финансово подпомагане разходи и размера на безвъзмездната финансова помощ се осигурява от кандидата, като участието на кандидата може да бъде само в парична форма. |

# 11. Допустими кандидати:

## 11.1. Критерии за допустимост на кандидатите:

|  |
| --- |
| 1. Допустими по настоящата процедура за подбор на проекти са само кандидати, които  към датата на подаване на проектното предложение са:  1.1. физически лица, собственици на горски територии;  1.2. еднолични търговци, юридически лица и местни поделения на вероизповеданията, собственици на горски територии;  1.3. общини, собственици или стопанисващи горски територии;  1.4. държавни предприятия по смисъла на чл. 163, ал. 1 от Закона за горите (ЗГ), стопанисващи или управляващи държавни горски територии;  1.5. юридически лица, стопанисващи или управляващи горски територии;  1.6. лесозащитни станции (ЛЗС) към Изпълнителната агенция по горите;  1.7. регионални дирекции по горите.  2. Лицата по т. 1.2 и 1.5 се подпомагат, при условие че са регистрирани по Търговския закон, Закона за кооперациите, Закона за висшето образование или съгласно чл. 20 от Закона за вероизповеданията или са признати за юридически лица по силата на чл. 10 от същия закон.  3. Лицата по т. 1.2 и 1.5, с изключение на лицата по Закона за вероизповеданията и Закона за висшето образование, трябва да са вписани в Търговския регистър към Агенцията по вписванията.  4. Лесозащитните станции могат да кандидатстват за подпомагане само за дейностите по т. 4, в частта за вредители и болести и т. 6 от Раздел 13.1. „Допустими дейности“.  5. Регионалните дирекции по горите могат да кандидатстват за подпомагане само за дейностите по т. 3 и т. 4, в частта за закупуване на комуникационно оборудване и средства за наблюдение на горски пожари от Раздел 13.1. „Допустими дейности“. |

## 11.2. Критерии за недопустимост на кандидатите:

|  |
| --- |
| 1. Съгласно чл. 25, ал. 2 от Закона за управление на средствата от Европейските структурни и инвестиционни фондове (ЗУСЕСИФ) не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от Закона за обществени поръчки, или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от Постановление № 162 на Министерския съвет от 2016 за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (ПМС № 162/2016 г.). Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай че:  1.1. са осъдени с влязла в сила присъда, освен ако са реабилитирани, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  1.2. са осъдени с влязла в сила присъда, освен ако са реабилитирани, за престъпление, аналогично на тези по т. 1, в друга държава членка или трета страна;  1.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или към общината по седалището/постоянен адрес на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;  1.4. е налице неравнопоставеност в случаите по чл. 44, ал. 5 от Закона за обществени поръчки (ЗОП);  1.5. е установено, че:  а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;  1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатите са установени;  1.7. е налице конфликт на интереси, който не може да бъде отстранен.  1.8. обявени са в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;  1.9. не са изпълнили разпореждане на Европейската комисия за възстановяване на представената им неправомерна и несъвместима държавна помощ;  2. Основанията по т. 1.1, 1.2 и 1.7 се отнасят за кандидата физическо лице, за лицата, които представляват участника или кандидата, а при общините - за кмета на общината.  3. Основанията по т. 1.3 не се отнасят за кандидати общини и местни поделения на вероизповеданията, признати за юридически лица по силата на чл. 10 от Закона за вероизповеданията или регистрирани съгласно чл. 20 от Закона за вероизповеданията.  4. Основанията по т. 1.8 не се отнасят за кандидати общини и местни поделения на вероизповеданията, признати за юридически лица по силата на чл. 10 от Закона за вероизповеданията или регистрирани съгласно чл. 20 от Закона за вероизповеданията и кандидати физически лица.  5. Съответствието с изискванията по т. 1.1, 1.2, 1.4, 1.5, 1.6, 1.7 и 1.9 се доказват при кандидатстване само с декларация съгласно Приложение № 2 от настоящите Условия за кандидатстване.  6. Точка 1.3 не се прилага, когато размерът на неплатените дължими данъци или осигурителни вноски е не повече от 1% сто от сумата на годишния общ оборот за последната приключена финансова година.  7. Преди сключване на административния договор за предоставяне на безвъзмездна финансова помощ декларираните обстоятелства се доказват и се извършва проверка от Държавен фонд „Земеделие“ – Разплащателна агенция (ДФЗ-РА), относно същите:  а) с официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от Закона за електронното управление.  б) с декларации – за всички обстоятелства, когато е настъпила промяна във вече декларирани обстоятелства.  8. Не се дава предимство, а даденото предимство се отнема, когато бъде установено, че кандидат за подпомагане или негови членове са създали изкуствено условията след 1 януари 2014 г., необходими за получаване на това предимство, в противоречие с целите на европейското право и българското законодателство.  9. Финансовата помощ не се предоставя на бенефициенти на помощта, които не са независими предприятия по смисъла на чл. 4, ал. 2 от Закона за малките и средните предприятия (ЗМСП) и за които се установи, че са учредени или преобразувани след 1 януари 2014 г. с цел получаване на предимство в противоречие с целта на подмярка 8.3 от ПРСР, включително с цел получаване на финансова помощ в размер, надвишаващ посочените по тези условия максимални размери.  10. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване.  **Важно!!!**  Кандидатите общини в повечето случаи са малки общини от селските райони, с малък годишен бюджет и приходи, няма да могат без предоставената подкрепа по настоящите Условия за кандидатстване да изпълнят задълженията си по изпълнение на предвидените в горскостопанските планове превантивни дейности. В тази връзка по настоящите Условия за кандидатстване се приема, че подкрепата се предоставя за да се защитят особено важни обществени интереси и поради това не се прилагат изискването на чл. 54, ал. 1, т. 3 от ЗОП.  В разпоредбите на Закона за вероизповеданията се прокламират важните принципи, свързани с правото на вероизповедание, което е основно, абсолютно, субективно, лично и ненакърнимо. Обоснован е обществен интерес на вероизповеданията за българската държава и граждани, като тяхната историческа роля и актуално значение за държавния живот.  По настоящите Условия за кандидатстване допустими кандидати местни поделения на вероизповеданията, а допустимата дейност е свързана с изпълнение на предвидените в горскостопанските планове превантивни дейности.  Поради факта, че в Закона за вероизповеданията е прокламиран важният обществен интерес на вероизповеданията за българската държава и граждани по настоящите Условия за кандидатстване се приема, че подкрепата се предоставя за да се защитят особено важни обществени интереси и поради това за местни поделения на вероизповеданията признати за юридически лица по силата на чл. 10 от Закона за вероизповеданията или регистрирани съгласно чл. 20 от Закона за вероизповеданията не се прилагат изискването на чл. 54, ал. 1, т. 3 от ЗОП. |

# 12. Допустими партньори:

|  |
| --- |
| Неприложимо |

# 13. Дейности, допустими за финансиране:

## 13.1: Допустими дейности:

|  |
| --- |
| 1. създаване, подобряване и поддръжка на противопожарна инфраструктура – лесокултурни прегради, противопожарни просеки, минерализовани ивици;  2. изграждане/подобряване на водоизточници за борба с пожарите;  3. строителство/подобряване на наблюдателни пунктове за борба с пожарите;  4. закупуване на комуникационно оборудване и средства за наблюдение на горски пожари, вредители и болести;  5. изграждане и подобряване на горски пътища;  6. предотвратяване и ограничаване на разпространението на вредителите и болестите, чрез:  6.1. закупуване на лабораторно и друго специализирано оборудване, съгласно Списък с лабораторно и друго специализирано оборудване, посочени в приложение № 3;  6.2. закупуване на средства и технологии за извършване на специализирани наблюдения за предотвратяване проявата на каламитет, епифитотия и контрол числеността на популациите на вредителите, посочени в приложение № 4. |

**13.2: Условия за допустимост на дейностите:**

1. Подпомагат се проектни предложения, които се осъществяват на територията на Република България.

2. Подпомагат се проектни предложения, за които са проведени съгласувателните процедури по реда на Закона за опазване на околната среда, Закона за защитените територии или Закона за биологичното разнообразие със съответния компетентен орган по околна среда.

3. Превантивните дейности срещу горски пожари по т. 1, 2, 3 и 5 от Раздел 13.1„Допустими дейности“, трябва да са в съответствие с утвърден горскостопански план или програма или с лесоустройствения проект, план или програма за гората, с която се кандидатства.

4. Дейностите по т. 1, 2 и 3 от Раздел 13.1. „Допустими дейности“ са допустими само в горски територии, класифицирани с висок и среден риск от горски пожари, съгласно приложение № 5.

5. Дейностите по поддръжка по т. 1 от Раздел 13.1. „Допустими дейности“, са допустими за подпомагане веднъж годишно за период до 3 последователни календарни години (от 01 януари до 31 декември). За проектни предложения за поддръжка на съществуваща противопожарна инфраструктура периодът започва да тече след подписване на административния договор за предоставяне на безвъзмездна финансова помощ, а за кандидати - възложители по чл. 5 и 6 от ЗОП и кандидати, които провеждат процедура за избор на изпълнител по реда на глава четвърта от ЗУСЕСИФ и Постановление на Министерския съвет № 160 от 1 юли 2016 г. - след сключване на анекс за вписване на избрани я изпълнител. За проектни предложения за поддръжка на противопожарна инфраструктура, която ще бъде изградена в изпълнение на проекта, периодът започва да тече след изпълнение на дейностите и подаване на заявка за окончателно плащане.

6. Дейностите по т. 3 и т. 4 в частта за горски пожари от Раздел 13.1. „Допустими дейности“, са допустими само ако се изпълняват от РДГ по местонахождение на имота.

7. Дейностите по т. 4 в частта за болести и вредители и т. 6 от Раздел 13.1. „Допустими дейности“, са допустими само ако се изпълняват от ЛЗС по местонахождение на имота.

8. Дейностите по т. 5 от Раздел 13.1. „Допустими дейности“ са допустими само в горски територии, класифицирани с висок риск от горски пожари, съгласно приложение № 5 и ако горските пътища обслужват противопожарната инфраструктура, водоизточници за борба с пожарите и дейности по гасене на пожари в горите, като дължината им не може да надхвърля 10 000 линейни метра дължина. Дейностите по т. 5 от Раздел 13.1. „Допустими дейности“ са допустими и на територии от среден и висок риск от горски пожари, съгласно приложение № 5 само за кандидатите, определени за целеви прием в т. 2 от Раздел 8 „Общ размер на безвъзмездната финансова помощ.

9. Дейностите по т. 4, в частта, отнасящата за вредителите и болестите и т. 6 от Раздел 13.1. „Допустими дейности“, за които допустим бенефициент са ЛЗС, се осъществяват във всички горски територии на Република България според районът на дейност на кандидата, съгласно приложение № 6.

10. За дейностите по т. 3 от Раздел 13.1. „Допустими дейности“ местата за строеж на наблюдателните пунктове трябва да съответстват на одобрената схема за разполагане, публикувана на електронната страница на Изпълнителната агенция по горите.

11. Проектните предложения се изпълняват върху имот – собственост на кандидата, а когато имотът не е собственост на кандидата, към проектите се прилагат документи за:

11.1. учредено право на строеж върху имота за срок не по-малко от 6 години, за кандидати микро, малки или средни предприятия и 8 години за всички други кандидати, считано от датата на подаване на проектното предложение, когато е учредено срочно право на строеж – в случай на кандидатстване за разходи за строително-монтажни работи, за изграждане на нов строеж, надстрояване или пристрояване на съществуващ строеж съгласно Закона за устройство на територията (ЗУТ);

11.2. писмено разрешение, издадено от министъра на земеделието, храните и горите или оправомощено от него длъжностно лице по реда на чл. 58, ал. 1 от Закона за горите, за кандидати Регионални дирекции по горите в случаите на дейности по строителство и подобряване на наблюдателни пунктове за борба с пожарите, попадащи в горски територии, собственост на държавата.

11.3. ползване на имота за срок не по-малко от 6 години, за кандидати микро, малки или средни предприятия и 8 години за всички други кандидати, считано от датата на подаване на проектното предложение – в случай на кандидатстване за разходи за:

а) закупуване или инсталиране на оборудване и съоръжения или строително-монтажни работи, за които не се изисква издаване на разрешение за строеж съгласно ЗУТ;

б) строително-монтажни работи, извън случаите по т. 11.1 и 11.2.

12. Документите по т. 11.3, буква „а“ не се изискват при кандидатстване за закупуване на оборудване, което:

12.1. не е трайно прикрепено към земята, сградите или помещенията и;

12.2. поради своето естество или предназначение не се използва в затворени помещения.

13. Към проектните предложения, включващи разходи за строително-монтажни работи, се прилагат:

13.1. одобрен инвестиционен проект, изработен във фаза „Технически проект“ или „Работен проект“ в съответствие с изискванията на ЗУТ, Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.) (Наредба № 4 от 2001 г.) и Наредба № 5 от 2014 г. за строителство в горските територии без промяна на предназначението им (ДВ, бр. 68 от 2014 г.) (Наредба № 5 от 2014 г.);

13.2. подробни количествени сметки за предвидените строително-монтажни работи, които са заверени от правоспособно лице - представят се на хартиен носител и във формат „xls";

13.3. разрешение за строеж, когато издаването му се изисква съгласно ЗУТ;

13.4. становище на главния архитект с подробно описание на инвестиционното намерение, че строежът не се нуждае от издаване на разрешение за строеж, когато издаването му не се изисква съгласно ЗУТ;

13.5. подробни количествено-стойностни сметки за строително-монтажни работи.

## 13.3: Недопустими дейности:

|  |
| --- |
| 1. Безвъзмездна финансова помощ не се предоставя за проектни предложения, оказващи отрицателно въздействие върху околната среда и включващи инвестиции, които не отговарят на разпоредбите на ЗГ и подзаконовите нормативни актове за неговото прилагане, Закона за биологичното разнообразие (ЗБР), Закона за опазване на околната среда (ЗООС),Закона за защитените територии (ЗЗТ), Закона за водите (ЗВ).  2. Безвъзмездна финансова помощ не се предоставя за проектни предложения, които се изпълняват в местата, включени в националната екологична мрежа, съгласно чл. 3 от ЗБР, които не отговарят на изискванията на ЗЗТ, ЗБР и съответните подзаконови нормативни актове за тяхното прилагане, както и за предвидените ограничения в заповедите за обявяването на тези места и плановете за управлението им;  3. Безвъзмездна финансова помощ не се предоставя за проекти на кандидати, които попадат в някоя от категориите, определени в чл. 1, параграфи 5 и 6 от Регламент (ЕС) № 702/2014 от 25 юни 2014 г. относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на Регламент (ЕС) № 1857/2006 на Комисията (OB L 193, 1 юли 2014 г.), наричан по-нататък „Регламент (ЕС) № 702/2014“;  4. Безвъзмездна финансова помощ не се предоставя за проектни предложения, свързани със селскостопански дейности в райони, обхванати от агроекологични ангажименти;  5. Безвъзмездна финансова помощ не се предоставя за проектни предложения за дейности относно за загуби на доход, дължащи се на пожари, природни бедствия, неблагоприятни климатични събития, които могат да бъдат приравнени на природни бедствия, други неблагоприятни климатични и катастрофични събития;  6. Безвъзмездна финансова помощ не се предоставя за проектни предложения, по които допустимите дейности от раздел 13.1, точка 1 - 6 и включени в проектите, са били физически започнати или извършени преди подаване на проектното предложение, независимо дали всички свързани плащания не са извършени.  7. Безвъзмездна финансова помощ не се предоставя за проектни предложения, които са самостоятелни проектни предложения или дейности за закупуването на софтуер, ноу-хау, придобиване на патенти права и лицензи, разходи за регистрация на търговски марки и процеси.  8. Безвъзмездна финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз.  9. Безвъзмездна финансова помощ не се предоставя за проектно предложение, подадено от Югозападно държавно предприятие (ЮЗДП), включващо инвестиции, предвидени да се изпълнят едновременно на територията на общините Кресна и Симитли, включени в целевия бюджет по т. 2 от Раздел 8. „Общ размер на безвъзмездната финансова помощ по процедурата“ и на територията на други общини, попадащи в териториалния обхват на предприятието. |

# 14. Категории разходи, допустими за финансиране:

**14.1. Допустими разходи:**

|  |
| --- |
| 1. Разходи за създаване, подобряване и поддръжка на противопожарна инфраструктура – лесокултурни прегради, противопожарни просеки, минерализовани ивици; 2. Разходи за изграждане/подобряване на водоизточници за борба с пожарите; 3. Разходи за строителство/подобряване на наблюдателни пунктове за борба с пожарите; 4. Разходи за закупуване на комуникационно оборудване и средства за наблюдение на горски пожари, вредители и болести; 5. Разходи за изграждане и подобряване на горски пътища; 6. Разходи за предотвратяване и ограничаване на разпространението на неприятели и болести; 7. Разходи, свързани с проекта, в т.ч. такси за издаване на документи от държавни и общински администрации, разходи за хонорари за архитекти, инженери и консултантски услуги, извършени както в процеса на подготовка на проекта преди подаване на проектното предложение, така и по време на неговото изпълнение, които не могат да надхвърлят 10% от общия размер на допустимите разходи, включени в проектното предложение; 8. Разходи за ноу-хау, придобиване на патенти права и лицензи, разходи за регистрация на търговски марки и процеси, необходими за изготвяне и изпълнение на проекта”; 9. Разходи за закупуване на софтуер; 10. Непредвидени разходи до 5% от стойността на одобрените разходи за строително-монтажни работи. |

## 14.2 Условия за допустимост на разходите:

|  |
| --- |
| 1. Безвъзмездната финансова помощ по реда на настоящите Условия за кандидатстване се предоставя в рамките на наличните средства по ПРСР под формата на възстановяване на действително направени и платени допустими разходи.  2. Разходите по т. 1, 2, 3, 4, 5, 6, 8, 9 и 10 от Раздел 14.1. „Допустими разходи“ са допустими, ако са извършени след подаване на проектното предложение.  3. Разходите по т. 7 от Раздел 14.1. „Допустими разходи“ са допустими, ако са извършени не по-рано от 1 януари 2014 г., независимо дали всички свързани с тях плащания са направени и не могат да превишават общо 10% от стойността на допустимите разходи по проектното предложение, както следва:  3.1. за изготвяне на технически или работен проект до 4% от стойността на допустимите разходи за строително-монтажни работи;  3.2. за консултантски услуги по подготовка на проектното предложение до 1% от допустимите разходи по проекта;  3.3. за консултантски услуги по управление на проектното предложение до 1% от допустимите разходи по проекта;  3.4. за строителен надзор до 1% от допустимите разходи за строително – монтажни работи по проектното предложение, за строежите от първа до четвърта категория, съгласно чл. 168, ал. 2 от ЗУТ;  3.5. за авторски надзор до 1% от стойността на допустимите разходи за строително-монтажни работи по проектното предложение, за строежите от първа до пета категория, съгласно чл. 162, ал. 2 от ЗУТ;  3.6. за такси за издаване на документи от държавни и общински администрации – до 2% от стойността на допустимите разходи по проектното предложение.  4. Разходите по т. 8 от Раздел 14.1. „Допустими разходи“ не могат да надхвърлят 1% от общите допустими разходи за проектното предложение, свързани със съответната дейност по проекта.  5. Разходите по т. 9 от Раздел 14.1. „Допустими разходи“ са допустими, в случай че се кандидатства за дейности по т. 3 от раздел 13.1 „Допустими дейности“ и не могат да надвишават 10 % от общите допустими разходи по т. 3 от Раздел 14.1. „Допустими разходи“.  6. Закупуването чрез финансов лизинг на активите е допустимо, при условие че бенефициентът стане собственик на съответния актив не по-късно от датата на подаване на искането за междинно или окончателно плащане за същия актив.  7. Оценителната комисия по чл. 33 от ЗУСЕСИФ извършва оценка на основателността на предложените за финансиране разходи от Раздел 14.1. „Допустими разходи” чрез съпоставяне на предложените разходи с определените от ДФЗ-РА референтни разходи за допустими за финансиране активи и услуги и/или сравняване на представени оферти.  8. Дейностите, за които са определени референтни разходи са посочени в Приложение № 7 към настоящите Условия за кандидатстване.  9. За всеки заявен за финансиране разход, който към датата на подаване на проектното предложение е включен в приложение № 7, кандидатът представя една независима оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен данък върху добавената стойност (ДДС).Оценителната комисия по чл. 33 от ЗУСЕСИФ извършва съпоставка между размера на определения референтен разход и на предложения за финансиране от кандидата, като одобрява за финансиране разхода до по-ниския му размер. Изискването не се прилага за кандидати, възложители по реда на чл. 5 и 6 от ЗОП.  10. За всеки заявен за финансиране разход, който към датата на подаване на проектното предложение не е включен в списъка по т. 8, кандидатът представя най-малко три съпоставими независими оферти, които съдържат наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен данък върху добавената стойност (ДДС).  Кандидатът представя и решение за избор на доставчика/изпълнителя, запитване за оферта по образец съгласно приложение № 8, а когато не е избрал най-ниската оферта – писмена обосновка за мотивите, обусловили избора му. В тези случаи РА извършва съпоставка между размера на разхода, посочен във всяка от представените оферти, като одобрява за финансиране разхода до най-ниския му размер, освен ако кандидатът е представил мотивирана обосновка за направения избор.  11. В случаите по т. 9 и 10 оферентите, когато са местни лица, следва да са вписани в търговския регистър, а оферентите – чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. Изискването за вписване в Търговския регистър към Агенцията по вписванията не се прилага за физически лица, предоставящи услуги по т. 7 от раздел 14.1. „Допустими разходи”.  12. Когато за заявения за финансиране разход кандидатът е представил съпоставими оферти, независимо че разходът е включен в списъка по т. 8, ДФЗ-РА извършва съпоставка между размера на разхода, посочен във всяка от представените оферти, и размера на определения референтен разход, като одобрява за финансиране разхода до най-ниския му размер. Когато кандидатът е представил мотивирана обосновка и Оценителната комисия по чл. 33 от ЗУСЕСИФ приема, че тя е достатъчна, за да обоснове направения от кандидата избор, се извършва съпоставка между размера на определения референтен разход и размера на предложения за финансиране разход, като се одобрява за финансиране по-ниския по размер разход.  13. За разходите по т. 7 от раздел 14.1. „Допустими разходи“, извършени преди датата на подаване на проектното предложение, кандидатите, които се явяват възложители по чл. 5 и 6 от ЗОП, при подаване на проектното предложение представят заверено от възложителя копие на всички документи от проведената обществена поръчка, съгласно изискванията на ЗОП.  14. За кандидати, които са възложители по чл. 5 и 6 от ЗОП, когато заявеният за финансиране разход не е включен в списъка по т. 8 към датата на подаване на проектното предложение, обосноваността на разходите се преценява чрез представяне на най-малко три съпоставими независими оферти, по които оферентите трябва да отговарят на изискванията на т. 11.  15. Кандидатите събират офертите по т. 14 чрез прилагане на принципа на пазарни консултации съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива. Кандидатите определят подходящ срок за получаване на оферти, който не може да бъде по-кратък от 5 работни дни.  16. В случаите на т. 15 кандидатите представят решение за определяне на стойността на разхода, за който кандидатстват, с включена обосновка за мотивите, обусловили избора му.  17. Съгласно чл. 9ж от Закона за подпомагане на земеделските производители (ЗПЗП) за разходите по т. 7 от Раздел 14.1. „Допустими разходи“, които са допустими преди подаването на проектното предложение, кандидатите, различни от възложители по чл. 5 и 6 от ЗОП, трябва да са провели процедура за избор на изпълнител по реда на Постановление № 160 на МС от 1.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове (ДВ, бр. 52 от 2016 г.). В случай, че бенефициентите са сключили договор за тези разходи преди 6-ти януари 2018 г., се прилагат разпоредбите на т. 10.  18. За разходи, свързани с такси за издаване на документи от държавни и общински администрации, не се прилагат разпоредбите на т. 10, 13 и 14. В тези случаи, ДФЗ-РА извършва проверки на предложените разходи и прилага лимити съгласно определените тарифи за такси на съответната институция. |

# 14. 3 Недопустими разходи:

|  |
| --- |
| 1. Закупуване или наем на земя и сгради; 2. Закупуване или инсталиране на оборудване, машини и съоръжения втора употреба; 3. Закупуване на нови машини и оборудване, включително компютърен софтуер, над пазарната им стойност; 4. Данък върху добавена стойност, с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност (ЗДДС); 5. Лизинг, с изключение на финансов лизинг при спазване на изискването за закупуването чрез финансов лизинг от т. 7 от Раздел 14.2 „Условия за допустимост на разходите“; 6. Оперативни разходи, включително разходи за наеми и застраховки; 7. Банкови и административни такси, разходи за гаранции, изплащане и рефинансиране на лихви; 8. Принос в натура; 9. Обезщетения за отчуждаване на имоти; 10. Инвестиции, които представляват обикновена подмяна; 11. Плащания в брой; 12. Инвестиции в частта им, която надвишава определените референтни разходи и лимити, определени в настоящите Условия за кандидатстване; 13. Лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизинговия договор в случаите на финансов лизинг; 14. Инвестиции, за които ДФЗ-РА или друг компетентен орган установи изкуствено създадени условия за получаване на безвъзмездната финансова помощ с цел осъществяване на предимство в противоречие с целите на подмярката; 15. Неустойки за неизпълнение по договорите с избраните доставчици/изпълнители; 16. Натрупани лихви върху изплатени авансови плащания; 17. Поддръжка, с изключение на дейността по т. 1 от Раздел 13.1 „Допустими дейности“ за създаване, подобряване и поддръжка на противопожарна инфраструктура – лесокултурни прегради, противопожарни просеки, минерализовани ивици; 18. Изследвания за разработване на нови продукти, процеси и технологии; 19. Разходи за СМР, извършени преди посещението на място по т. 8 от Раздел 21.1. „Предварителна оценка на проектните предложения“; 20. Инвестиции, за които е установено двойно финансиране; 21. Инвестиции, за които се установи, че ще имат отрицателно въздействие върху околната среда. |

# 15. Допустими целеви групи (ако е приложимо):

|  |
| --- |
| Неприложимо. |

# 16. Приложим режим на минимални/държавни помощи:

|  |
| --- |
| Финансова помощ ще се предоставя в съответствие с изискванията на Регламент (ЕС) № 702/2014 от 25 юни 2014 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на Регламент (ЕС) № 1857/2006 на Комисията (OB L 193, 1.юли.2014г.). |

# 17. Хоризонтални политики:

|  |
| --- |
| Не се предоставя безвъзмездна финансова помощ по настоящите Условия за кандидатстване за проектни предложения, които не са в съответствие с политиката на ЕС за насърчаване на социалното приобщаване, намаляване на бедността и икономическо развитие на селските райони, равенство между половете, недискриминация и устойчиво развитие.  По настоящата процедура следва да е налице съответствие на проектните предложения със следните принципи на хоризонталните политики на ЕС:  1. Подобряване условията на живот в селския район посредством формулирани конкретни цели на проектното предложение в контекста на общите цели и приоритети на местно ниво;  2. Равнопоставеност и недопускане на недискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в Условията за кандидатстване, независимо от техния пол, етническа принадлежност или вид увреждане;  3. Устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. |

# 18. Минимален и максимален срок за изпълнение на проекта:

|  |
| --- |
| 1. Одобреното проектно предложение се изпълнява в срок до 24 месеца от датата на подписването на административния договор за предоставяне на безвъзмездна финансова помощ с ДФЗ-РА за бенефициенти, които не се явяват възложители по чл. 5 и 6 от ЗОП;  2. Одобреното проектно предложение се изпълнява в срок до 36 месеца от датата на подписването на административния договора за предоставяне на безвъзмездна финансова помощ с ДФЗ-РА за бенефициенти, които се явяват възложители по чл. 5 и 6 от ЗОП;  3. Крайният срок на изпълнение на всеки проект не следва да бъде по-късно от 15 септември 2023 г. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо. |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в Закона за подпомагане на земеделските производители, Закона за управление на средствата от Европейските структурни и инвестиционни фондове и Постановление № 162 от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. (ДВ. бр.53 от 2016 г.) и приложимото Европейско законодателство.  2. Оценката и класирането на проектните предложения по настоящата процедура се извършват от оценителна комисия по чл. 33 от ЗУСЕСИФ, а в случаите на предварителна оценка – и от комисия, назначени с акт на изпълнителния директор на ДФЗ-РА по чл. 9в, ал. 2 от ЗПЗП.  3. Оценката на проектните предложения включва:  **а) Етап 1: Предварителна оценка (ако размерът на заявената финансова помощ на подадените проектни предложения надхвърля разполагаемите бюджети, определени по т. 2, 3 и 4 от Раздел 8 „Общ размер на безвъзмездната финансова помощ по процедурата“;**  **б) Етап 2: Оценка на административното съответствие и допустимостта;**  **в) Етап 3: Техническа и финансова оценка.** |

**21. 1. Предварителна оценка на проектните предложения:**

|  |
| --- |
| 1. Когато размерът на заявената финансова помощ на подадените проектни предложения надхвърля разполагаемите бюджети, определени в т.2, 3 и 4 от Раздел 8 „Общ размер на безвъзмездната финансова помощ по процедурата“, ДФЗ-РА извършва предварителна оценка на проектните предложения по критериите, посочени в Раздел 22 „Критерии и методика за оценка на проектните предложения“ и дефинициите, посочени в Раздел 27 „Допълнителна информация“.  2. Изпълнителният директор на ДФЗ-РА назначава комисия по чл. 9в, ал. 2 от ЗПЗП, която извършва предварителна оценка на проектните предложения. В едномесечен срок след приключване на периода на прием комисията оценява и класира проектните предложения по критерии, посочени в Раздел 22 „Критерии и методика за оценка на проектните предложения“.  3. Комисията изготвя списък на всички проектни предложения, в който се посочва полученият брой точки за всеки проект по всеки критерий. Списъкът се публикува на интернет страницата на ДФЗ-РА най-късно в срока по т. 2.  4. Кандидатите могат да подадат възражение до ръководителя на Управляващия орган на Програмата за развитие на селските райони за периода 2014-2020 г. в 14-дневен срок от публикуването на списъка.  5. Ръководителят на Управляващия орган на ПРСР назначава комисия по чл. 9в, ал. 5 от ЗПЗП за разглеждане на възраженията по т. 4. Комисията се произнася в 60 дневен срок от подаване на всяко възражение и уведомява Комисията за оценка по т. 2.  6. След разглеждане на последното възражение по т. 4, Комисията по т. 5 уведомява Комисията за оценка по т. 2, че е приключила своята работа и посочва броя на постъпилите възражения.  7. Въз основа на извършената предварителна оценка, съответно на уведомлението по т. 5, комисията по т. 2 изготвя и своевременно публикува на интернет страницата на ДФЗ-РА в едномесечен срок от уведомлението по т. 6 списък на:  а) проектните предложения, за финансирането на които е необходим бюджет, който не надвишава с повече от 30% бюджета, определен в Условията за кандидатстване за настоящата процедура, включително проектните предложения, получили еднакъв брой точки;  б) всички проектни предложения, извън посочените в буква „а“.  8. В случай на проектни предложения, включващи разходи за строително-монтажни работи, ДФЗ-РА задължително извършва посещение на място в срок до един месец от приключване на приема по настоящата процедура. Целта на посещението на място е да установи фактическото съответствие с представените документи, като:  а) посещението на място се извършва в присъствието на кандидата или на упълномощен негов представител;  б) след приключване на посещението на място служителят на ДФЗ-РА съставя протокол с резултатите от посещението и го представя за подпис на кандидата или на упълномощен негов представител, който има право да напише в протокола обяснения и възражения по направените констатации;  в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението на място;  г) в случай че кандидатът или упълномощен негов представител не е открит при извършване на посещението на място, оценителната комисия уведомява кандидата, като му изпраща копие от протокола чрез ИСУН;  д) в едноседмичен срок от получаването на протокола по буква „г“ за посещението на място кандидатът може писмено да направи възражения и да даде обяснения по направените констатации пред изпълнителния директор на ДФЗ-РА. |

# 21. 2. Оценка на административно съответствие и допустимост:

|  |
| --- |
| 1. В тримесечен срок от публикуване на списъците по т. 7 от Раздел 21.1 „Предварителна оценка на проектните предложения“от настоящите Условия за кандидатстване се извършва процедура чрез подбор на проектни предложения по реда на глава трета, раздел ІІ от ЗУСЕСИФ, за проектните предложения по т. 7, буква „а“ от Раздел 21.1 „Предварителна оценка на проектните предложения“ от настоящите Условия за кандидатстване до достигане на 110% от бюджета по настоящата процедура.  2. След оценяване на проектните предложения по т. 1 и при наличие на остатъчен бюджет до 110%, и преди класиране се извършва оценяване и на проектните предложения по т. 7, буква „б“ от Раздел 21.1 „Предварителна оценка на проектните предложения“ до 110% от бюджета по настоящата процедура.  3. В процеса на оценка на административното съответствие и допустимостта на проектните предложения по настоящата процедура, се извършват следните проверки:  а) проектното предложение отнася ли се за обявената процедура за подбор на проекти;  б) представени ли са всички документи, посочени в Раздел 24 „Списък на документите, които се подават на етап кандидатстване“ от настоящите Условия за кандидатстване, и попълнени ли са съгласно изискванията;  в) съответствие на кандидатите и проектните дейности с критериите за допустимост.  4. Оценката за административно съответствие и допустимост се извършва във основа на критериите съгласно Приложение № 9 към настоящите Условия за кандидатстване.  5. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.  6. Като част от проверката за административно съответствие и допустимост оценителната комисия по чл. 33 от ЗУСЕСИФ може да извърши посещение на място за установяване на фактическото съответствие с представените документи, като:  а) посещението на място се извършва в присъствието на кандидата или на упълномощен негов представител;  б) след приключване на посещението на място служителят на ДФЗ-РА представя протокола с резултатите от посещението за подпис на кандидата или на упълномощен негов представител, който има право да напише в протокола обяснения и възражения по направените констатации;  в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението на място;  г) в случай че кандидатът или упълномощен негов представител не е открит при извършване на посещението на място, оценителната комисия по чл. 33 от ЗУСЕСИФ, уведомява кандидата, като му изпраща копие от протокола чрез ИСУН;  д) в едноседмичен срок от получаването на протокола по буква „г“ за посещението на място кандидатът може писмено да направи възражения и да даде обяснения по направените констатации пред изпълнителния директор на ДФЗ-РА.  7. Когато при проверките се установи липса на документи или друга нередовност, комисията по чл. 33 от ЗУСЕСИФ изпраща на кандидата уведомление чрез ИСУН за установените липси/нередовности и определя 15 дневен срок за тяхното отстраняване.  8. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.  9. След приключване на оценката на административното съответствие и допустимостта, на интернет страницата на ДФЗ-РА (www.dfz.bg) и в ИСУН се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 61 от Административнопроцесуалния кодекс.  10. Кандидатите, чиито проектни предложения са предложени за отхвърляне могат да подадат писмени възражения на хартиен носител срещу предложението за отхвърлянето им пред изпълнителния директор на ДФЗ-РА в едноседмичен срок от съобщението в ИСУН.  11. Процедурата за разглеждане на възраженията протича по реда на чл. 18 от Постановление № 162 на Министерски съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г.Когато кандидатът не подаде възражение проектното предложение се включва в списъка на предложените за отхвърляне проектни предложения.  12. Кандидатът може по всяко време да оттегли изцяло или частично проектното предложение или приложените към него документи, като подаде писмено искане до изпълнителния директор на ДФЗ-РА на хартиен носител. Това обстоятелство се отбелязва в ИСУН от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях..  13. Когато кандидатът е уведомен от оценителната комисия чл. 33 от ЗУСЕСИФ за случаи на несъответствия и/или нередовности в документите в проектното предложение или когато кандидатът е уведомен за намерението на оценителната комисия по чл. 33 от ЗУСЕСИФ да извърши проверка/посещение на място, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността. В тези случаи оценителната комисия по чл. 33 от ЗУСЕСИФ писмено уведомява кандидата за решението си по направеното искане за оттегляне.  14. При оттегляне изцяло на проектно предложение, което не попада в обхвата на т. 13, изпълнителния директор на ДФЗ-РА прекратява образуваното пред него административно производство, а кандидатът има право да подаде ново проектно предложение за същата инвестиция, в случай че е обявена нова процедура за подбор по подмярката.  15. Проектното предложение може да бъде поправяно по всяко време след подаването само в случай на очевидни грешки.  16. Поправката в проектното предложение се извършва от оценителната комисия по чл. 33 от ЗУСЕСИФ до приключване на работата й, а след сключване на административния договор за предоставяне на безвъзмездна финансова помощ - от определени от изпълнителния директор на ДФЗ-РА служители.  17. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидата е действал добросъвестно.  18. Не се допуска поправяне на проектното предложение и представените от кандидата удостоверителни документи извън хипотезата по т. 15.  19. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от оценителната комисия по чл. 33 от ЗУСЕСИФ брой точки по критериите за подбор, както и ако биха довели до определяне на по-голям размер на финансовата помощ.  20. Оценителната комисия по чл. 33 от ЗУСЕСИФ може да извършва корекции в бюджета на проектно предложение, в случай че при оценката се установи:  а) наличие на недопустими дейности и/или разходи;  б) несъответствие между предвидените дейности и видовете заложени разходи;  в) дублиране на разходи;  г) неспазване на други условия за допустимост в настоящите условия за кандидатстване;  д) несъответствие с правилата за държавните помощи;  е) неоснователност на разходите.  21. Корекциите по т. 20, буквите „б“ и „в“ се извършват след изискване на допълнителна пояснителна информация от кандидата.  22. Корекциите по т. 20 не могат да водят до:  а) увеличаване на размера или на интензитета на безвъзмездната финансова помощ, предвидени в подаденото проектно предложение;  б) невъзможност за изпълнение на целите на проектното предложение или на проектните дейности;  в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ.  23. В случай, че кандидат е подал повече от едно проектно предложение в ИСУН, в рамките на настоящата процедура, на оценка подлежи единствено последното подадено по време проектно предложение.  24. Когато кандидатът ДП „Югозападно държавно предприятие“ е подал повече от едно проектно предложение при спазване на условията по т. 2 от раздел 27. „Допълнителна информация предложение в ИСУН“, в рамките на настоящата процедура, на оценка подлежат единствено последните две подадени по време проектни предложения. |

# 21.3. Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.  2. Техническата и финансова оценка на проектните предложения по процедурата се извършва по критерии за подбор, подробно разписани в Приложение № 10 към Условията за кандидатстване.  3. Когато при оценката се установят обстоятелства, които изискват допълнителна пояснителна информация, комисията по чл. 33 от ЗУСЕСИФ изпраща на кандидата уведомление чрез ИСУН и определя срок за представяне на информацията.  4. Допълнителна информация може да бъде предоставена само по искане на оценителната комисия по чл. 33 от ЗУСЕСИФ, като информацията не следва да съдържа елементи, водещи до подобряване на първоначалното проектно предложение или биха оказали влияние върху тежестта на критериите за подбор.  5. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки. 6. Всяка информация, предоставена извън официално изисканата от Оценителната комисия по чл. 33 от ЗУСЕСИФ, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството/общината и други подобни обстоятелства), която не води до подобряване качеството на първоначалното проектно предложение. |

# 22. Критерии и методика за оценка на проектните предложения:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | **22.1. Критерии за подбор на проектните предложения**   |  |  |  |  | | --- | --- | --- | --- | | № | Описание | Точки | | | да | не | | 1. | **Превантивните дейности по проектното предложение се осъществяват на територия:** | **30** | **0** | | над 50%, от която е класифицирана с висок риск от горски пожари, съгласно „Разпределение на общините на Република България според степента на риск от горски пожари“ | 30 | 0 | | до 50%, от която е класифицирана с висок риск от горски пожари, съгласно „Разпределение на общините на Република България според степента на риск от горски пожари“ | 25 | 0 | | класифицирана със среден риск от горски пожари, съгласно „Разпределение на общините на Република България според степента на риск от горски пожари“ | 20 | 0 | | 2. | **Проектното предложение ще предпазва от пожари или вредители и болести горски територии с площ:** | **30** | **0** | | над 2 000,01 ха | 30 | 0 | | от 1 000,01 до 2 000,00 ха | 20 | 0 | | от 500,01 до 1 000,00 ха | 10 | 0 | | до 500,00 ха | 5 | 0 | | 3. | **Проектното предложение е с:** | **30** | **0** | | 4 и повече бр. противопожарни дейности, заложени по утвърден горскостопански план или програма, или лесоустройствен проект, програма или план; | 30 | 0 | | 3 бр. противопожарни дейности, заложени по утвърден горскостопански план или програма, или лесоустройствен проект, програма или план; | 20 | 0 | | 2 бр. противопожарни дейности, заложени по утвърден горскостопански план или програма, или лесоустройствен проект, програма или план ; | 10 | 0 | | 4. | **Превантивните дейности по проектното предложение нанасят най-малко щети към околната среда** | **10** | **0** | | Закупуване на комуникационно оборудване и средства за наблюдение на горски пожари, вредители и болести;  Предотвратяване и ограничаване на разпространението на вредителите и болестите, чрез закупуване на оборудване, средства и технологии. | 10 | 0 | | Създаване, подобряване и поддръжка на противопожарна инфраструктура;  Изграждане/подобряване на водоизточници за борба с пожарите;  Строителство/подобряване на наблюдателни пунктове за борба с пожарите; | 6 | 0 | | Изграждане и подобряване на горски пътища. | 1 | 0 | | **Всичко:** | | **100** | **0** |   **22.2. Методика за оценка на проектните предложения:**  1. Съответствието с критериите за подбор на проекти се преценява към датата на подаване на проектното предложение съобразно приложените към него документи.  2. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критериите в срока за мониторинг.  3. Точките по Критерий 2 ще се определят на база размера на площта на горските територии в обхвата на дейностите за предпазване от пожари, обект на подпомагане по настоящите условия. Размерът на площта ще се оценява според обяснителната записка по т. 1 от Раздел 24.4 „Списък с документи, доказващи съответствие с критериите за подбор на проекти“, придружаваща проектното предложение. При предпазване от вредители и болести – според застрашената площ доказана с обяснителната записка по т. 2 от Раздел 24.4 „Списък с документи, доказващи съответствие с критериите за подбор на проекти Условия за допустимост на дейностите“.  Когато се кандидатства за две и повече дейности от Раздел 13.1 „Допустими дейности“, площта се определя, като сума от площите, която всяка дейност предпазва. В случаите, когато тези дейности се изпълняват на една и съща територия, и обхвата им припокрива част/части от площта на тази територия ще се признава само общата площ, като комплекс от противопожарни дейности, която те покриват.  4. За противопожарни дейности по Критерий 3 се считат:  4.1. създаване, подобряване и поддръжка на лесокултурни прегради;  4.2. създаване, подобряване и поддръжка на противопожарни просеки;  4.3. създаване, подобряване и поддръжка на минерализовани ивици;  4.4. изграждане/подобряване на водоизточници за борба с пожарите;  4.5. строителство/подобряване на наблюдателни пунктове за борба с пожарите;  4.6. закупуване на комуникационно оборудване и средства за наблюдение на горски пожари;  4.7. изграждане и подобряване на горски пътища;  5. При проектни предложения със заявени точки по Критерий 4, включващи смесени дейности, се получават точките, които носи дейността с най-ниски точки.  6. Подпомагат се проектни предложения, които са получили минимален брой от 31 точки по критериите за подбор. | |

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН.  2. С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е законен представител на кандидата или КЕП с титуляр юридическото лице-кандидат, като автор на подписа в този случай следва да е законен представител на предприятието-кандидат. Когато кандидатът се представлява от няколко лица заедно, формулярът се подписва от всяко от тях с КЕП. При кандидати общини, формулярът се подписва с валиден КЕП към датата на кандидатстване с титуляр общината кандидат, като автор на подписа в този случай следва да е кмета на общината. В тези случаи се приема, че с подписването с електронен подпис на формуляра за кандидатстване кандидата подписва и документите по т. 1, 2, 3, 6 и 7 от раздел 24.1. „Списък с общи документи:“, поради което е допустимо те да не се прилагат във формат „рdf“, подписани от кандидата.  Когато проектното предложение се подава от упълномощено лице, се прилага електронно копие на изрично нотариално заверено пълномощно, а за кандидати общини - електронно копие на заповед на кмета и формулярът се подписва с КЕП на упълномощеното лице. Когато упълномощеното лице е юридическо лице, формулярът се подписва с КЕП с автор - физическото лице, което е законен представител на юридическото лице.  3. Документите към формуляра за кандидатстване се прилагат във формат „рdf“, „xls“ или „xlsx“ или друг формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата/бенефициента и се представят при поискване.  4. Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от оценителната комисия по чл. 33 от ЗУСЕСИФ, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.  5. Кандидатът трябва да посочи електронен адрес, който да е асоцииран към профила му в ИСУН и не трябва да се променя в периода на кандидатстване и оценка.  6. Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата.  7. За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН.  **Важно е кандидатите да разполагат винаги с достъп до имейл адреса, към който е асоцииран профила в ИСУН.**  8. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на оценителната комисия по чл. 33 от ЗУСЕСИФ по служебен път.  9. Не се изисква представяне на документи, които вече са предоставени и срокът им на валидност не е изтекъл.  10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.  11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия по чл. 33 от ЗУСЕСИФ.  12. Условията за кандидатстване може да бъдат изменяни при условията на чл. 26, ал. 7 от ЗУСЕСИФ.  **ВАЖНО:**  13. Кандидатите, които не са регистрирани в Интегрирана система за администриране и контрол (ИСАК) преди подаване на проектното предложение в ИСУН следва да заявят в Областна дирекция на ДФ „Земеделие“ искане за регистрация в ИСАК. |

# 24. Списък на документите, които се подават на етап кандидатстване :

## 24.1 Списък с общи документи:

|  |
| --- |
| 1. Основна информация за проектното предложение във формат „xls“ или „xlsx“, а когато проектното предложение се подава от упълномощено лице - и във формат „pdf”, подписана и сканирана от кандидата (Приложение № 1). 2. Таблица за допустими инвестиции във формат „xls“ или „xlsx“, а когато проектното предложение се подава от упълномощено лице - и във формат „pdf”, подписанa и сканиранa от кандидата (Приложение № 11). 3. Декларация за съгласие за предоставяне на личните данни във формат „doc” или „docx“, а когато проектното предложение се подава от упълномощено лице - и с подпис/и, печат и сканирана във формат „pdf“ или „jpg“ (Приложение № 12). *(В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*. 4. Декларация за нередности с подпис/и, печат и сканирана във формат „pdf“ или „jpg“ (Приложение № 13). *(В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*. 5. Декларация по чл. 25, ал. 2 от ЗУСЕСИФ (Приложение № 2) с подпис/и, печат и сканирана във формат „pdf“ или „jpg“. (*В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2, но следва да е подписана към датата на подаване на проектното предложение*). 6. Декларация за размера на получените държавни помощи независимо от тяхната форма и източник по образец съгласно приложение във формат „doc” или „docx“, а когато проектното предложение се подава от упълномощено лице - и с подпис/и, печат и сканирана във формат „pdf“ или „jpg“. (Приложение № 14). *(В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*. 7. Декларация по чл. 3 и чл. 4 от ЗМСП и справката за обобщените параметри на предприятието, което подава декларация (*по образец, утвърден от министъра на икономиката и енергетиката – Приложение № 16 към настоящите Условия за кандидатстване*). *Изисква се от кандидати микро, малки и средни предприятия.* Представя се във формат „pdf”, а когато проектното предложение се подава от упълномощено лице - във формат „pdf“ или „jpg“ подписана от кандидата и сканирана. (*В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*). 8. Нотариално заверено изрично пълномощно или заповед на кмета, в случай че документите не се подават лично от кандидата. Представя севъв формат „pdf“ или „jpg“. 9. Решение на компетентния орган на юридическото лице за кандидатстване по реда на настоящите условия за кандидатстване (*изисква се в случай, че кандидатът* ***не*** *е община*). Представя се във формат „pdf“ или „jpg“. 10. Решение на общинския съвет за кандидатстване по реда на настоящите условия за кандидатстване (*изисква се в случай, че кандидатът е община*). Представя се във формат „pdf“ или „jpg“. 11. Решение на компетентния орган на съответната Регионална дирекция по горите за кандидатстване по реда на настоящите условия за кандидатстване (*изисква се в случай, че кандидатът е РДГ*).Представя се във формат „pdf“ или „jpg“. 12. Решение на компетентния орган на съответната Лесозащитна станция за кандидатстване по реда на настоящите условия за кандидатстване (изисква се в случай, че кандидатът е ЛЗС). Представя се във формат „pdf“ или „jpg“. 13. Учредителен акт или устав, или дружествен договор. Представя се във формат „pdf“ или „jpg“ *(не се изисква за кандидати физически лица, общини, Регионални дирекции по горите, Лесозащитни станции и местни поделения на вероизповеданията)*. 14. Заповед за назначаване, трудов договор или договор за управление на директора на съответната Регионална дирекция по горите или Лесозащитна станция. Представя се във формат „pdf“ или „jpg“. 15. Решение на Общото събрание на висшето училище за избор на ректор, в случай, че кандидатът е юридическо лице по смисъла на Закона за висшето образование. Представя се във формат „pdf“ или „jpg“. 16. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), издадени по реда на Закона за опазване на околната среда (ЗООС) или Закона за водите (*изисква се в случаите, когато издаването на документа се изисква по ЗООС или по Закона за водите*). Представя се във формат „pdf“ или „jpg“. *(Към датата на кандидатстване може да се представи входящ номер на искане за издаване от съответния орган само в случаите когато проектното предложение включва строително-монтажни работи. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2).* 17. Подписани количествено-стойностни сметки - за всички дейности. Представя се във формат „pdf“ и „xls” или „xlsx” или „rar” или „zip”. 18. Предварителни или окончателни договори за услуги – обект на инвестицията, включително с посочени цена в левове или евро с посочен ДДС и срок за изпълнение *(за разходи по т. 7 от Раздел 14.1. „Допустими разходи“, извършени преди подаване на проектното предложение).* Представя се във формат „pdf“ и „xls” или „xlsx” или „rar” или „zip”. 19. Договор за финансов лизинг с приложен към него погасителен план за изплащане на лизинговите вноски. Представя се във формат „pdf“ или „jpg“ *(важи в случай, че проектът включва разходи за закупуване на активи чрез финансов лизинг).* 20. Номерирано в долния десен ъгъл копие на документация за възложената обществена поръчка за изпълнение на дейностите по проекта (*изисква се, в случай че проектът включва разходи по т. 7 от Раздел 14.1. „Допустими разходи“, извършени преди подаване на проектното предложение от кандидат, който се явява възложител по чл. 5 и 6 от Закона за обществените поръчки*). Представя се във формат „pdf“ или „jpg“ или „rar” или „zip”. 21. Една независима оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро, с посочен ДДС (*изисква се,* *в случаите по т. 9 от Раздел 14.2 „Условия за допустимост на разходите“*). Представя се във формат „pdf“ или „jpg“ или „rar” или „zip”. *В случаите на инвестиции за строително-монтажни работи към договорите се прилагат и количествено-стойностни сметки на електронен носител във формат „xls“ или „xlsx“* или „rar” или „zip”*.* 22. Най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро, с посочен ДДС *(изисква се в случаите по т. 10 от Раздел 14.2 „Условия за допустимост на разходите“ и не се отнася при кандидатстване за разходи за закупуване на земя, сгради и друга недвижима собственост)*. *В случаите на инвестиции за строително-монтажни работи към договорите се прилагат и количествено-стойностни сметки на електронен носител във формат „xls“ или „xlsx“* или „rar” или „zip”*.* Представя се във формат „pdf“ или „jpg“ или „rar” или „zip”. 23. Запитване за оферта по образец съгласно приложение № 8 *(изисква се в случаите по т. 10 от Раздел 14.2 „Условия за допустимост на разходите“)*. Представя се във формат „pdf“ или „jpg“ или „rar” или „zip”. 24. Писмена обосновка за мотивите, обусловили избора, когато избраната оферта не е с най-ниска цена (*изисква се в случаите по т. 10 от Раздел 14.2 „Условия за допустимост на разходите“*). Представя се във формат „pdf“ или „jpg“. 25. Най-малко три съпоставими независими оферти в оригинал, които имат най-малко следното минимално съдържание – наименование на офертата, срок на валидност на офертата, дата на издаване на офертата, подпис и печат на офертата, техническо предложение, ценово предложение в левове с посочен ДДС *(важи в случаите по т. 15 от Раздел 14.2 „Условия за допустимост на разходите“).* Представя се във формат „pdf“ или „jpg“ или „rar” или „zip”. 26. Решение за определяне на стойността на разхода, за който се кандидатства, с включена обосновка за мотивите, обосновали избора *(изисква с, в случаите по т. 16 от Раздел 14.2 „Условия за допустимост на разходите“).* Представя се във формат „pdf“ или „jpg“. 27. Фактури, придружени с платежни нареждания, за извършени разходи преди подаването на проектното предложение. Представят се във формат „pdf“ или „jpg“. 28. Предварителни или окончателни договори за услуги по т. 7 от Раздел 14.1. „Допустими разходи”с посочени цена в левове или евро с посочен ДДС и срок за изпълнение *(важи в случаите, когато кандидатът не се явява възложител по чл. 5 и 6 от Закона за обществените поръчки).* *В случаите на инвестиции за строително-монтажни работи към договорите се прилагат и количествено-стойностни сметки.* Представя се във формат „pdf“ или „jpg” или „rar” или „zip”. 29. Решение на кандидата за избор на доставчик/изпълнител *(изисква се в случаите по т. 10 от Раздел 14.2 „Условия за допустимост на разходите“)*. Представя се във формат „pdf“ или „jpg“. 30. Утвърден горскостопански план или програма (обяснителна записка, цветна горскостопанска карта с видовете собственост и цветна карта с легенда на проектираните противопожарни мероприятия и съществуващата противопожарна инфраструктура и съоръжения), включително и планът за дейностите по опазване на горските територии от пожари или лесоустройствен проект, план или програма (обяснителна записка, цветна горскостопанска карта с видовете собственост и цветна карта с легенда на проектираните противопожарни мероприятия и съществуващата противопожарна инфраструктура и съоръжения) за гората, с която се кандидатства. На картите с видовете собственост и проектираните противопожарни мероприятия следва да бъде защрихована частта от горските територии, които ще бъдат предпазени от предвидените по проекта дейности съгласно т. 1 до 5 от Раздел 13.1 „Допустими дейности“. Представя се във формат „pdf“ или „jpg“ или „rar” или „zip”. 31. Документ за собственост на земята или друг вид недвижим имот обект на инвестицията или документ за учредено право на строеж върху имота за срок не по-малък от 6 години за кандидати микро, малки или средни предприятия и 8 години за всички други кандидати, считано от датата на подаване на проектното предложение (когато е учредено срочно право на строеж или за изграждане на съоръжения на техническата инфраструктура през чужд имот). *Изисква се в случаите по т. 11 и 11.1 от Раздел 13.2 „Условия за допустимост на дейностите“.* Представят се във формат „pdf” или „jpg“ или „rar” или „zip”. 32. Писмено разрешение, издадено от министъра на земеделието, храните и горите или оправомощено от него длъжностно лице по реда на чл. 58, ал. 1 от Закона за горите, за кандидати Регионални дирекции на горите в случаите на дейности по строителство и подобряване на наблюдателни пунктове за борба с пожарите, попадащи в горски територии, собственост на държавата *(отнася се в случаите по т. 11.2 от Раздел 13.2 „Условия за допустимост на дейностите“). Представя се във формат „pdf” или „jpg”.* 33. Документ за собственост или документ за ползване върху имота (земя или друг вид недвижим имот обект на инвестицията), валиден за срок не по-малък от 6 години за кандидати микро, малки или средни предприятия и 8 години за всички други кандидати, считано от датата на подаване на проектното предложение – важи в случаите по т. 11.3 от Раздел 13.2 „Условия за допустимост на дейностите“. Представят се във формат „pdf” или „jpg“ или „rar” или „zip”. 34. Одобрен инвестиционен проект, изработен във фаза „Технически проект“ или „Работен проект“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти *(изисква се, в случай че проектът включва разходи за строително-монтажни работи и за тяхното извършване се изисква одобрен инвестиционен проект съгласно Закона за устройство на територията).* *(Към датата на кандидатстване може да се представи входящ номер на искане за издаване от съответния орган*). *В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).* Представя се във формат „pdf” или „jpg“ или „rar” или „zip”. 35. Подробни количествени сметки, заверени от правоспособно лице(*изисква се, в случай че проектът включва разходи за строително-монтажни работи*). Представя се във формат „pdf” или „jpg“ или „rar” или „zip”. 36. Влязло в сила Разрешение за строеж (*изисква се в случай че проектът включва разходи за строително-монтажни работи и за тяхното извършване се изисква издаване на разрешение за строеж съгласно ЗУТ*). Представя се във формат „pdf“ или „jpg“. (*Към датата на кандидатстване може да се представи входящ номер на искане за издаване от съответния орган само в случаите когато проектното предложение включва строително-монтажни работи. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2*). 37. Становище на главния архитект с подробно описание на инвестиционното намерение, че строежът не се нуждае от издаване на разрешение за строеж (*изисква се, в случай че проектът включва разходи за строително-монтажни работи и за тях не се изисква издаване на разрешение за строеж съгласно ЗУТ*). Представя се във формат „pdf“ или „jpg“. *(Към датата на кандидатстване може да се представи входящ номер на искане за издаване от съответния орган само в случаите когато проектното предложение включва строително-монтажни работи. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2).* |

**24.2. Списък със специфични документи** **за местни поделения на вероизповеданията:**

|  |
| --- |
| 1. Решение на компетентния орган на местното поделение на вероизповеданието за кандидатстване по реда на настоящите условия за кандидатстване. Представя се във формат „pdf“ или „jpg“. 2. Заповед, протокол за избор или решение, издадени или утвърдени от компетентния орган съгласно Устава на БПЦ, които да доказват легитимността на органа за управление. Представя се във формат „pdf“ или „jpg“. 3. Удостоверение от съответния окръжен съд за вписване на местно поделение на вероизповеданието, регистрирано по чл. 20 от Закона за вероизповеданията. Представя се във формат „pdf“ или „jpg“. |

## 24.3. Списък с придружаващи специфични документи:

|  |
| --- |
| 1. **За дейностите по т. 1 от Раздел 13.1. „Допустими дейности“:**    1. Списък на имотите с посочени идентификационни данни (отдел, подотдел, номер на поземления имот и площ в ха) и землище, които ще бъдат в обсега (горските територии, които ще се предпазват от пожари, собствени или стопанисвани от кандидата) на лесокултурните прегради, противопожарните просеки или минерализованите ивици, разписан от законния представител на кандидата. Представя се във формат „pdf“ или „jpg“ и „xls” или „xslx”. 2. **За дейностите по т. 2 от Раздел 13.1. „Допустими дейности“:**    1. Списък на имотите с посочени идентификационни данни (отдел, подотдел, номер на поземления имот и площ в ха) и землище, които ще бъдат в обсега (горските територии, които ще се предпазват от пожари, собствени или стопанисвани от кандидата) на водоизточника, разписан от законния представител на кандидата. Представя се във формат „pdf“ или „jpg“ и „xls” или „xslx”. 3. **За дейностите по т. 3 от Раздел 13.1. „Допустими дейности“:**    1. Списък на имотите с посочени идентификационни данни (отдел,подотдел и тяхната площ в ха) и землище, които ще бъдат в обсега (горските територии, които ще се предпазват от пожари, собствени или стопанисвани от кандидата) на наблюдателния пункт, разписан от законния представител на кандидата. Представя се във формат „pdf“ или „jpg“ и „xls” или „xslx”. 4. **За дейностите по т. 4 от Раздел 13.1. „Допустими дейности“:**    1. Списък на имотите с посочени идентификационни данни (отдел и подотдел) и землище, които ще бъдат в обсега (горските територии, които ще се предпазват от пожари, собствени или стопанисвани от кандидата) на комуникационното оборудване или средства за наблюдение на горски пожари, разписан от законния представител на кандидата. Представя се във формат „pdf“ или „jpg“ и „xls” или „xslx”.    2. Обосновка за необходимостта и функционалността на предвиденото за закупуване комуникационно оборудване или средства за наблюдение на горски пожари, включваща детайлна информация за начина, по който ще се използва. Представя се във формат „pdf“ или „jpg“. 5. **За дейностите по т. 5 от Раздел 13.1. „Допустими дейности“:**    1. Описание на противопожарната инфраструктура и водоизточниците, които ще обслужва горския път, съгласно картата на противопожарните мероприятия. Представя се във формат „pdf“ или „jpg“.    2. Списък на имотите с посочени идентификационни данни (отдел, подотдел, номер на поземления имот и площ в ха) и землище, които ще бъдат в обсега (горските територии, които ще се предпазват от пожари, собствени или стопанисвани от кандидата) на горския път, разписан от законния представител на кандидата. Представя се във формат „pdf“ или „jpg“ и „xls” или „xslx”. 6. **За дейностите по т. 6 от Раздел 13.1. „Допустими дейности“:**   6.1. Обосновка за необходимостта и функционалността на предвиденото за закупуване оборудване. Представя се във формат „pdf“ или „jpg“. |

# 24.4. Списък с документи, доказващи съответствие с критериите за подбор на проекти:

1. Обяснителна записка, изготвена и заверена от правоспособно лице, регистрирано в публичните регистри по чл. 241 от Закона за горите (ЗГ) за дейностите по инвентаризация на горските територии и изработване на планове и програми за управление и развитие на горските територии, в която да е описан размера на горската площ, която всяка от противопожарните дейности предпазва самостоятелно и като комплекс от противопожарни дейности за които се кандидатства за подпомагане.

Представя се във формат „pdf“ или „jpg“. (*Представя се от кандидати за подпомагане по т. 1,2,3 и 5 от Раздел 13.1. „Допустими дейности“ и е задължителна, в случай че са заявени точки по критерий за подбор № 2 от Раздел 22. „Критерии и методика за оценка на проектните предложения“* ).

2. Обяснителна записка изготвена и заверена от ЛЗС, която да доказва размера на застрашените от вредители и болести горски площи. Представя се във формат „pdf“ или „jpg“. (*Представя се от кандидати за подпомагане по т. 6 от Раздел 13.1. „Допустими дейности“ и е задължителна, в случай че са заявени точки по критерий за подбор № 2 от Раздел 22. „Критерии и методика за оценка на проектните предложения“* ).

# 25. Краен срок за подаване на проектните предложения:

|  |
| --- |
| 1. Производството по предоставяне на безвъзмездна финансова помощ чрез подбор започва в деня на публикуването на обява за откриване на процедурата чрез подбор в ИСУН.  2. Кандидат в процедура може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване на следния електронен адрес: rdd@mzh.government.bg. Разясненията се утвърждават от ръководителя на Управляващия орган на ПРСР или оправомощено от него лице. Разясненията се дават по отношение на Условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на МЗХГ, ДФЗ-РА и на страницата на ИСУН в срок до две седмици преди изтичането на срока за кандидатстване.  3. В рамките на настоящата процедура кандидатите могат да подадат само едно проектно предложение при съобразяване на изискванията по Раздел 9 „Минимален и максимален размер на безвъзмездната финансова помощ за конкретен проект“ от настоящите Условия за кандидатстване, с изключение на случаите по т. 2 от раздел 27. „Допълнителна информация“. В случай че един и същи кандидат е подал повече от едно проектно предложение, Оценителната комисия по чл. 33 от ЗУСЕСИФ разглежда само последното постъпило проектно предложение, а предходните се считат за оттеглени, с изключение на случаите по т. 24 от раздел 21.2 „Оценка на административно съответствие и допустимост“.  4. Крайният срок за подаване на проектни предложения е 17:30 часа на 15 октомври 2018 г.  5. Крайният срок за подаване на проектни предложения за кандидатите, определени за целеви прием в т. 2 от Раздел 8 „ Общ размер на безвъзмездната финансова помощ по процедурата“ е 17:30 часа на 21.12.2018 г.  6. Проектни предложения, подадени от кандидати, различни от тези, определени за целеви прием в т. 2 от Раздел 8 „Общ размер на безвъзмездната финансова помощ по процедурата“, в периода от 21.11.2018г. до 17:30 часа на 21.12.2018 г., не подлежат на оценка и няма да бъдат разглеждани по реда на Раздел 21 „Ред за оценяване на проектните предложения“. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата подмярка се подават по изцяло електронен път чрез ИСУН 2020 на следния интернет адрес: https://eumis2020.government.bg |

# 27. Допълнителна информация:

|  |
| --- |
| 1. Община Кресна и община Симитли са допустими за подпомагане с проектни предложения по настоящите Условия за кандидатстване само по целевия бюджет съгласно т. 2 от Раздел 8. „Общ размер на безвъзмездната финансова помощ по процедурата“.  2. Югозападно държавно предприятие, може да подаде не повече от две проектни предложения, както следва:  2.1. едно проектно предложение за дейности, които се осъществяват на територията на общините Кресна и/или Симитли;  2.2 едно проектно предложение, за дейности, които се осъществяват на територията на общини, различни от посочените в т. 2.1.  3. В случай, че Югозападно държавно предприятие подаде повече от едно проектно предложение, при спазване изискванията по т. 2.1 и т. 2.2 и максималният размер на общите допустими разходи надхвърля размера по т. 3 от Раздел 9 „Минимален и максимален размер на безвъзмездната финансова помощ за конкретен проект“, намалението на разходите се извършва от проектното предложение по т. 2.2, до достигане на максималния размер.  4. Лесозащитните станции към Изпълнителната агенция по горите и Регионалните дирекции по горите са допустими за подпомагане с проектни предложения по настоящите Условия за кандидатстване само по бюджета съгласно т. 3 от Раздел 8. „Общ размер на безвъзмездната финансова помощ по процедурата“.  5. Когато размерът на заявената финансова помощ на всички подадени проектни предложения по т. 2 от Раздел 8 „Общ размер на безвъзмездната финансова помощ по процедурата“ е по-малък от разполагаемия бюджет::  5.1. Остатъка от бюджета по т. 2 от Раздел 8 „Общ размер на безвъзмездната финансова помощ по процедурата“ се преразпределя по равно към бюджета по т. 3 и т. 4 от същия раздел;  5.2. След извършване на оценка на административно съответствие и допустимост, остатъка от бюджета по т. 2 от Раздел „Общ размер на безвъзмездната финансова помощ по процедурата“ се прехвърля към бюджета по т. 3 и т. 4 от същия раздел.  6. Когато размерът на заявената финансова помощ на подадените проектни предложения за бюджета по т. 3 или т. 4 от Раздел 8 „Общ размер на безвъзмездната финансова помощ по процедурата“ е по-малък от разполагаемия по съответната точка бюджет::  6.1. Остатъка от бюджета по т. 3 от Раздел „Общ размер на безвъзмездната финансова помощ по процедурата“ се преразпределя към бюджета по т. 4 от същия раздел;  6.2. Остатъка от бюджета по т. 4 от Раздел „Общ размер на безвъзмездната финансова помощ по процедурата“ се преразпределя към бюджета по т. 3 от същия раздел;  6.3. След извършване на оценка на административно съответствие и допустимост, остатъка от бюджета по т. 3 от Раздел „Общ размер на безвъзмездната финансова помощ по процедурата“ се прехвърля към бюджета по т. 4 от същия раздел.  6.4. След извършване на оценка на административно съответствие и допустимост, остатъка от бюджета по т. 4 от Раздел „Общ размер на безвъзмездната финансова помощ по процедурата“ се прехвърля към бюджета по т. 3 от същия раздел.  7. УО си запазва правото да извършва промени в Условията за кандидатстване в съответствие с разпоредбите на чл. 26, ал.7 от ЗУСЕСИФ.  8. До осигуряването на техническа възможност за използване на ИСУН, за разходите по т. 7 от Раздел 14.1. „Допустими разходи“, кандидатите за безвъзмездна финансова помощ, които ще провеждат процедура за избор на изпълнител по реда на Постановление № 160 на МС от 1.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове съгласно настоящите условия за кандидатстване, публикуват публичните покани на Единния информационен портал, а офертите се подават на адреса на съответния кандидат за безвъзмездна финансова помощ, посочен в публичната покана. Публикуването на публичните покани на Единния информационен портал се извършва от съответната Областна дирекция на ДФЗ-РА по място на извършване на инвестицията, след изпращането им от кандидата. В случаите на инвестиции, попадащи в няколко административни области, то кандидата изпраща публичната покана до една от областните дирекции на ДФЗ-РА по собствен избор. |

**28. Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ**

|  |
| --- |
| 1. Изпълнителния директор на ДФ „Земеделие“ - Разплащателна агенция издава мотивирано решение, с което отказва предоставянето на безвъзмездна помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на оценителния доклад по чл. 35 от ЗУСЕСИФ.  2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи. С поканата кандидатите се уведомяват за извършените корекции в бюджета на проектно предложение и таблицата за допустими инвестиции.  3. С поканата ще бъдат изискани следните документи:  а) Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор) – оригинал или копие, заверено от кандидата;  или  Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1% от сумата на годишния общ оборот на предприятието-кандидат за последната приключена финансова година - оригинал или копие, заверено от кандидата;  или  Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата.  ВАЖНО:  Кандидатът следва да предостави един от документите по буква „а“ единствено в случаите, когато в резултат на извършена служебна проверка от страна на ДФЗ-РА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ.  б/ Удостоверение за липса на задължения към общината по седалището на УО и по седалището/постоянния адрес на кандидата (издадени не по-рано от 6 месеца преди датата на представянето им) – оригинал или копие, заверено от кандидата;  От Удостоверенията по букви „а“ и „б“ следва да е видна липсата на задължения или размерът на неплатените задължения следва да е не повече от 1% от сумата на годишния общ оборот на предприятието-кандидат за последната приключена финансова година.  Кандидат, който видно от Удостоверенията по букви „а“ и „б“ има задължения повече от 1% от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.  в/ Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му - оригинал или копие, заверено от кандидата. Изисква се само ако не е осигурен на ДФЗ-РА достъп до данните за съдимост;  Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.  г/Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно вписванията в Търговския регистър – оригинал или копие, заверено от кандидата;  д/ Заявление за профил за достъп на ръководител на бенефициента до ИСУН 2020 (Приложение № 8 към Условията за изпълнение) или Заявление за профил на достъп на кмета на общината (Приложение № 9 към Условията за изпълнение) или Заявление за профил за достъп на упълномощени от бенефициента лица до ИСУН 2020 (Приложение № 10 към Условията за изпълнение). В случаите, когато бенефициентът се представлява заедно от няколко физически лица, заявлението се попълва и подписва от всички от тях.  е/ Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал. 1, т. 6 от ЗОП - оригинал или копие, заверено от кандидата.  ж/ Документ, издаден от обслужващата банка за банковата сметка на кандидата, по която ще бъде преведена финансовата помощ, получена по реда на тези условия. Представя се във формат „pdf“ или „jpg“.  4. Посочените документи се представят от одобрените кандидати при сключване на административните договори за предоставяне на безвъзмездна финансова помощ, като преди представяне на договорите за подпис, ще се извършва проверка за съответствие на кандидатите с изискванията на чл. 25, ал. 2 от ЗУСЕСИФ въз основа на представените документи.  5. Срокът за представяне на посочените документи е 30 дни, считано от датата на получаване на поканата.  6. Преди сключване на административен договор договор за предоставяне на безвъзмездна финансова помощ, ДФЗ-РА извършва проверка на декларираното от одобрените кандидати обстоятелство, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване.  7. Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният броя кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата.  8. Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.  9. Изпълнителният директор на ДФЗ-РА взема мотивирано решение за отказ за предоставяне на безвъзмездна финансова помощ в следните случаи:  9.1. за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;  9.2 при несъгласие на кандидата да сключи административен договор за предоставяне на безвъзмездна финансова помощ;  9.3 на кандидат, който не отговаря на условията на т. 1 от раздел 11.2 „Критерии за недопустимост на кандидатите“или непредставяне на документите по т. 3;  9.4. в случаите по чл. 9д от Закона за подпомагане на земеделските производители.  10. При подписване на административен договор за БФП, бенефициентът подписва декларация по Приложение № 2 към Условията за изпълнение, само при настъпила промяна в декларираните при кандидатстване обстоятелства и става приложение към административния договор.  11. Уведомяването на отхвърлените и одобрените кандидати за сключване на административни договори за предоставяне на безвъзмездна финансова помощ се извършва чрез ИСУН. Държавен фонд „Земеделие“ - Разплащателната агенция не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ-РА.  12. Всеки кандидат може да подаде до ДФЗ-Разплащателна агенция сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПРСР и/или от бенефициентите на безвъзмездна финансова помощ по ПРСР, които при изпълнение на договор, сключен по проект финансиран от ЕЗФРСР, предоставят невярна и/или подвеждаща информация за вписване в регистъра и проверка. |

# 29. Приложения към Условията за кандидатстване

**29. 1. Приложения за попълване:**

Приложение № 1: Основна информация за проектното предложение по образец;

Приложение № 2: Декларация по чл. 25, ал. 2 от ЗУСЕСИФ;

Приложение № 8: Запитване за оферта (образец);

Приложение № 11: Таблица за допустимите инвестиции;

Приложение № 12: Декларация за съгласие предоставяне ЛД;

Приложение № 13: Декларация за нередности;

Приложение № 14: Декларация за размера на получените държавни помощи;

Приложение № 16: Декларация по чл. 4а, ал. 1 от ЗМСП;

**29. 2. Приложения за информация:**

|  |
| --- |
| Приложение № 3: Списък с лабораторно и друго специализирано оборудване;  Приложение № 4: Средства, методи и технологии за специализирани наблюдения за предотвратяване проявата на каламитет и епифитотия и контрол числеността на популациите;  Приложение № 5: Разпределение на общините на Република България според степента на риск от горски пожари;  Приложение № 6: Обхват на дейност на ЛЗС по общини;  Приложение № 7: Списък с наименованията на активите, дейностите и услугите, за които са определени референтни разходи;  Приложение № 9: Критерии за административно съответствие и допустимост;  Приложение № 10: Критерии за техническа и финансова оценка;  Приложение № 15: Използвани основни дефиниции;  Приложение № 17: Указания за попълване на електронен формуляр за кандидатстване. |